Αδελφοί Ράιτ

thumb|240px|Το διπλάνο Flyer με το οποίο πέταξαν οι αδελφοί Ράιτ το 1903
Οι **αδελφοί Ράιτ**, **Όρβιλ** (, 19 Αυγούστου 1871 – 30 Ιανουαρίου 1948) και **Ουίλμπερ** (, 16 Απριλίου 1867 – 30 Μαΐου 1912), είναι οι δύο Αμερικανοί στους οποίους αποδίδεται η εφεύρεση και κατασκευή του πρώτου επιτυχημένου αεροπλάνου στον κόσμο και η πραγματοποίηση της πρώτης ελεγχόμενης, μηχανικά προωθούμενης και με διάρκεια, βαρύτερης από τον αέρα, ανθρώπινης πτήσης στις 17 Δεκεμβρίου 1903. Την ιστορική αυτή πτήση τους επιχείρησαν στο Κίτι Χόουκ στη Βόρεια Καρολίνα, με το διπλάνο τους «Flyer» που έφερε κινητήρα 12 ίππων που κινούσε δύο έλικες. Η πτήση εκτελέστηκε με τέσσερις δοκιμές, διάρκειας 12, 13, 15 και 59 δευτερολέπτων. Κατά την τελευταία διανύθηκε απόσταση 260 μέτρων. Πριν την πραγματοποίηση της πτήσης αυτής πραγματοποίησαν δοκιμές τριετούς διάρκειας με ανεμόπτερα και χαρταετούς.

Στα επόμενα δύο χρόνια τα αδέλφια εξέλιξαν την πτητική μηχανή τους στο πρώτο πρακτικό αεροσκάφος σταθερής πτέρυγας. Παρόλο που δεν υπήρξαν οι πρώτοι που κατασκεύασαν και πέταξαν πειραματικά αεροσκάφη, οι αδελφοί Ράιτ ήταν οι πρώτοι που εφηύραν τις επιφάνειες ελέγχου του αεροσκάφους, γεγονός που κατέστησε την πτήση αεροσκαφών σταθερής πτέρυγας εφικτή. 

Το θεμελιώδες επίτευγμα των αδελφών Ράιτ ήταν η δημιουργία ενός συστήματος ελέγχου τριών αξόνων (three axis-control), το οποίο επέτρεπε στον πιλότο να κατευθύνει αποτελεσματικά το αεροσκάφος και να διατηρεί την ισορροπία του. Η μέθοδος αυτή έγινε και παραμένει μέχρι σήμερα η κύρια και βασικότερη μέθοδος ελέγχου των αεροσκαφών σταθερής πτέρυγας κάθε είδους. Από την αρχή της αεροναυτικής τους εργασίας οι αδελφοί Ράιτ εστίασαν στο να ξεκλειδώσουν τα μυστικά του ελέγχου για να κατακτήσουν το «*πρόβλημα της πτήσης*», παρά να εξελίξουν δυνατότερους κινητήρες όπως έκαναν άλλοι πειραματιστές. Οι προσεκτικές τους δοκιμές σε αεροδυναμική σήραγγα απέφεραν καλύτερα αεροδυναμικά δεδομένα από κάθε άλλη φορά στο παρελθόν, επιτρέποντάς τους να σχεδιάσουν και να κατασκευάσουν πτέρυγες και προπέλες περισσότερο αποδοτικές από πριν. Η πατέντα τους στις ΗΠΑ με αριθμό 821.393 αφορά την εφεύρεση ενός συστήματος αεροδυναμικού ελέγχου το οποίο μεταβάλλει τις επιφάνειες μίας πτητικής μηχανής. 

Οι αδελφοί Ράιτ απέκτησαν τις μηχανολογικές ικανότητές που ήταν απαραίτητες για την επιτυχία τους με το να εργάζονται για χρόνια στο κατάστημά τους με πρέσες εκτύπωσης, ποδήλατα, κινητήρες και άλλες μηχανές. Η ενασχόλησή τους με τα ποδήλατα επηρέασε κυρίως την πεποίθηση τους ότι ένα ασταθές όχημα όπως μία πτητική μηχανή μπορούσε να ελεγχθεί και να ισορροπήσει μέσω της εξάσκησης. Ο υπάλληλος του καταστήματός τους Τσάρλι Τέηλορ (Charlie Taylor) έγινε σημαντικό μέλος της ομάδας, κατασκευάζοντας τον πρώτο τους κινητήρα αεροσκάφους, σε στενή συνεργασία με τους δύο αδελφούς. 

Η θέση των αδελφών Ράιτ ως εφευρετών του αεροπλάνου υπήρξε αντικείμενο αντίθετων ισχυρισμών από διάφορες πλευρές, ενώ μεγάλη είναι η αντιπαράθεση που υπάρχει για τους πολλούς ισχυρισμούς των πρώτων αεροπόρων σχετικά με την πραγματοποίηση της πρώτης πτήσης στον κόσμο.

## Σημειώσεις
### Βιβλιογραφία
* Anderson, John D. *Inventing Flight: The Wright Brothers and Their Predecessors*. Baltimore, Maryland: Johns Hopkins University Press, 2004. ISBN 0-8018-6875-0.
* Ash, Russell. *The Wright Brothers*. London: Wayland, 1974. ISBN 978-0-85340-342-5.
* Combs, Harry, with Martin Caidin. *Kill Devil Hill: Discovering the Secret of the Wright Brothers*. Denver, CO: Ternstyle Press Ltd, 1979. ISBN 0-940053-01-2.
* Crouch, Tom D. *The Bishop's Boys: A Life of Wilbur and Orville Wright*. New York: W. W. Norton & Company, 2003. ISBN 0-393-30695-X.
* Howard, Fred, *Wilbur And Orville: A Biography of the Wright Brothers*. New York: Ballantine Books, 1988. ISBN 0-345-35393-5.
* Jakab, Peter L. *Visions of a Flying Machine: The Wright Brothers and the Process of Invention* (Smithsonian History of Aviation and Spaceflight Series). Washington, DC: Smithsonian, 1997. ISBN 1-56098-748-0.
* Kelly, Fred C., ed. *Miracle At Kitty Hawk, The Letters of Wilbur & Orville Wright*. New York: Da Capo Press, 2002. ISBN 0-306-81203-7.
* Kelly, Fred C. *The Wright Brothers: A Biography Authorized by Orville Wright*. Mineola, NY: Dover Publications, originally published in 1943, 1989. ISBN 0-486-26056-9.
* Langewiesche, Woflgang. *Stick and Rudder: An Explanation of the Art of Flying*. New York: McGraw-Hill, Copyright 1944 and 1972. ISBN 0-07-036240-8.
* McFarland, Marvin W., ed. *The Papers of Wilbur and Orville Wright: Including the Chanute-Wright Letters and the Papers of Octave Chanute*. New York: McGraw-Hill, 2001, originally published in 1953. ISBN 0-306-80671-1.
* Tobin, James. *To Conquer The Air: The Wright Brothers and the Great Race for Flight*. New York: Simon & Schuster, 2004. ISBN 0-7432-5536-4.
* Wallechinsky, David and Amy Wallace. *The New Book of Lists*. Edinburgh: Canongate, 2005. ISBN 1-84195-719-4.
* Wright, Orville. *How We Invented the Airplane*. Mineola, NY: Dover Publications, 1988. ISBN 0-486-25662-6.
* Walsh, John E. *One Day at Kitty Hawk: The Untold Story of the Wright Brothers*. New York: Ty Crowell Co, 1975. ISBN 0-690-00103-7.
* Winchester, Jim, ed. "Wright Flyer." *Biplanes, Triplanes and Seaplanes* (The Aviation Factfile). Rochester, Kent, UK: Grange Books plc, 2004. ISBN 1-84013-641-3.
* Yenne, Bill, *Lockheed.* Greenwich, CT: Bison Books, 1987. ISBN 0-690-00103-7.

### Παραπομπές



Κατηγορία:Αμερικανοί εφευρέτες
Κατηγορία:Πρωτοπόροι της αεροπορίας